મેં મારી બહેન નહીં, સપોર્ટર અને સલાહકાર ગુમાવી છે એમ જણાવીને રેખાના મુલુંડમાં જ રહેતા ભાઈ પીયૂષ સાલિયાએ ‘મિડ-ડે’ને કહ્યું હતું કે ‘અમારા પરિવારમાં ખૂબ જ સંપ હતો. રેખા સાસરિયાં-પિયરિયાં બન્ને પરિવારોમાં ખૂબ જ માન ધરાવતી હતી. હજી ૨૩ માર્ચે તો તેનો બર્થ-ડે ગયો હતો. ૨૮ મેએ તેનાં લગ્નની ઍનિવર્સરી આવે છે. તેનાં સાસુ તારાબહેન અને સસરા લખમશી સાવલાની મે મહિનામાં લગ્નની ૫૦મી ઍનિવર્સરી ખૂબ જ ધામધૂમથી તેઓ બાડા ગામ જઈને ઊજવવાના હતા. રેખાનો સ્વભાવ ખૂબ જ પ્રેમાળ અને મળતાવડો હોવાથી તે તેનાં સાસુ-સસરાની તો પ્રિય હતી જ, પણ અમારા પરિવારમાંય એક પળ કોઈને તેના વગર ચાલતું નહીં. મારી બે પુત્રીઓ સાથે તેને ખૂબ જ અટૅચમેન્ટ હતું. અમારે તે બન્નેથી કલાકો સુધી રેખાના આકસ્મિક મૃત્યુની વાત છુપાવી રાખવી પડી હતી. તે દિવસમાં દસ વાર ફોન કરીને મારી સાથે વાત કરતી હતી. મારી નાની-નાની જરૂરિયાતમાં પણ હું તેને ડિસ્ટર્બ કરતો હતો.’